Petter Sommer

Petter Sommer (født i 1975) er en norsk journalist, filmregissør, stemmeskuespiller og lyddesigner.

Sommer ble født i Seoul i Sør-Korea og vokste opp i Røyken i daværende Buskerud. Han er utdannet journalist ved OsloMet og lydtekniker ved Nordisk institutt for scene og studio (1999).

I 2018 regisserte han dokumentarfilmen For vi er gutta som handler om Mannskoret fra Oslo og deres dirigent Ivar Krogh Hovd. Filmen vant flere internasjonale priser.  Han har vunnet Gullruten med dokumentarfilmene Når pappa dreper (2013) og Operasjon konspirasjon (2014).

Sommer arbeidet for Sun Sudio NUF fra 2002 og fram til han startet sitt eget lydstudio, Lydklinikken, i 2007. Han har hatt regi på flere dubbede tegnefilmer, videospill og reklamer, samt lyddesign og miks på en rekke dokumentarfilmer. Han har også utviklet og produserte nyhetspodkasten Oppdatert som ble kåret til årets podkast i 2020.

Han er Disney-godkjent stemmeskuespiller og har vært den norske stemmen til Mikke Mus siden 2006.

I 2013 gikk Sommer til sak mot sin arbeidsgiver NRK med påstand om ulovlig bruk av midlertidige ansettelser. Han vant over NRK i Oslo tingrett i 2014, noe som førte til at en rekke midlertidige ansatte ble tilbudt faste stillinger.

 Referanser 

 Eksterne lenker 


Kategori:Norske lyddesignere
Kategori:Norske dokumentarfilmskapere
Kategori:Norske TV-regissører
Kategori:Norske journalister
Kategori:Programskapere for NRK
Kategori:Personer fra tidligere Røyken kommune